જે સંપત્તિને અટેચ કરવામાં આવી છે તેને લાલુના પરિવારની નજીકના લોકોએ ખરીદી હતી, જ્યારે લાલુ દેશના રેલવે મંત્રી હતા ત્યારે આ જમીન ખરીદવામાં આવી હતી. આરોપ છે કે ડમી કંપનીઓ દ્વારા આ સંપત્તિ ખરીદવામાં આવી હતી. આ સંપત્તિઓના માલિકાના હકને બાદમાં બીજા સદસ્યો રાવડી દેવી, તેજસ્વી યાદવ, ચંદા, મીસા, રાગિની, શૈલેશ કુમારને ટ્રાન્સફર કરવામાં આવ્યા હતા. બેનામી સંપત્તિના કાયદા મુજબ આ સંપત્તિઓને આવકવેરા વિભાગ પોતાના કબ્જામાં લઈ શકે છે. જો કે આવકવેરા વિભાગ ઈચ્છે તો કોર્ટમાં આ મામલો ચાલે ત્યાં સુધી આ લોકો આ જગ્યાએ ભાડૂત તરીકે રહી શકે છે.